
פסק דין

.1   עניינה של התביעה נשוא תיק זה בדרישת התובעת לחייב את הנתבעים בתשלום פיצויים בסך של 300,000 ,₪ בגין עוולות מסחריות של גניבת עין, תיאור כוזב, התערבות בלתי הוגנת, מרמה ושקר במפגיע, עקב מודעה שפרסמו הנתבעים במרשתת, תוך שימוש בשם התובעת. התביעה הוגשה במקור לבית המשפט המחוזי בחיפה והועברה בהמשך לבית משפט השלום.

.2   התובעת עוסקת בשירותי הסעה באמבולנס לציבור הרחב ומתחרה עם הנתבעים על אותו פלח שוק. התובעת מפרסמת את עסקה באמצעות פרסום דיגיטלי במרשתת, תחת ההלחם "אמבולנסלי." לטענתה, השם מזוהה עמה ומהווה סימן מסחר לא רשום שלה, הראוי להגנה.

[image: ]התובעת טענה, כי בשיטוט אקראי שביצע מנהלה, התברר שהנתבעים מפרסמים את שירותיהם תחת השם "אמבולנסלי," במודעה במרשתת, המפנה לאתר הנתבעת מס' 1 (להלן "הנתבעת)" ולמספר טלפון שבבעלות הנתבע מס' 2 (להלן "הנתבע.)" התובעת הבהירה, כי השקיעה בקמפיין פרסום שירותיה במרשתת סך חודשי של כ - 5,000 .₪ סכום זה מבוסס על מספר לחיצות הגולשים "(הקלקות)" על מודעות המפרסמות את שירותיה, כאשר כל לחיצה מחייבת אותה בתשלום. התובעת גילתה שלמרות הפרסום יש ירידה בהכנסותיה ואין פניה של לקוחות אליה באמצעות המרשתת. לגישתה הדבר נובע מהמודעה שפרסמו הנתבעים, העושה שימוש בשמה, תוך הפניה לשירותיהם. התובעת בקשה לתמוך טענתה באישור רו"ח (נספח ח' לכתב התביעה.)

התובעת טענה, כי הנתבעים עשו שימוש בסימן מסחר שלה, במטרה להיבנות מהמוניטין שלה ולהשיא לעצמם רווחים. נטען, כי במעשים אלה עוולו כלפיה בעוולות גניבת עין, תיאור כוזב והתערבות בלתי הוגנת, כהגדרתן בחוק עוולות מסחריות, התשנ"ט - .1999 בנוסף, טענה
[image: ]בית משפט השלום בחיפה

התובעת כי מעשי הנתבעים מהווים תרמית ושקר מפגיע כהגדרתם בסעיפים 56 ו - 58 לפקודת הנזיקין.

התובעת עתרה להורות לנתבעים להימנע מלעשות פעולות אסורות לפי חוק עוולות מסחריות ודרשה ליתן צו למתן חשבונות לצורך בדיקת הרווחים להם זכו הנתבעים. בנוסף, בקשה התובעת לחייב את הנתבעים בפיצוי סטטוטורי בסך של 100,000 ₪ לכל עוולה, ללא הוכחת נזק, מכוח סעיף (13א) לחוק עוולות מסחריות, ופיצוי בגין נזקים ישירים ועקיפים שהוערכו על ידה בסך של 200,000 .₪ התובעת בקשה היתר לפצל סעדיה, בטענה שקיימים נזקים שטרם התגבשו.

.3   בד בבד עם הגשת כתב התביעה הגישה התובעת בקשה לצו מניעה זמני, לפיו ייאסר על הנתבעים לפרסם פרסום מטעה במרשתת, תוך שימוש בשמה. במהלך הדיון שהתקיים ביום 20.2.2020 בבית המשפט המחוזי, הגיעו הצדדים להסכמה, שקבלה תוקף של החלטה, לפיה "המצב נכון להיום כפי שמשתקף בנספחי התשובה של המשיבה מס' 1 יישאר על כנו באופן שהמשיבה מס' 1 או מי מטעמה בין בעקיפין או במישרין, לא יעשה כל פרסום לעסקיה, תוך שימוש במילה "אמבולנסלי" וזאת עד למתן החלטה אחרת. מובן מאליו, שהסכמה זו כל תכליתה היא לסיים את הבקשה למתן צו מניעה, ואין לפרש אותה כהודאה בטענותיו של היריב או בויתור על טענה מטענות מי מהצדדים."

.4   ביום 13.5.2020 הגישה הנתבעת כתב הגנה ובצדו בקשה לסילוק התביעה על הסף, בהעדר סמכות עניינית. ביום 17.5.2020 הגיש הנתבע כתב הגנה ובצדו בקשה לסילוק התביעה על הסף מחמת העדר סמכות עניינית או עילה. כתבי ההגנה הוגשו על ידי אותו עו"ד. בהמשך איחדו הנתבעים ייצוג וכתבי הטענות שלהם הוגשו במשותף.

[image: ]הנתבעת טענה, כי התביעה הוגשה בחוסר תום לב, תוך שימוש לרעה בהליכי משפט ומטרתה לפגוע במוניטין שלה ולמנוע תחרות. לטענתה, היא חברה ותיקה ומשגשגת, בעלת מוניטין רב, הפועלת למעלה מ - 30 שנים בתחום. יש לה לקוחות רבים, שמה הולך לפניה ואין לה כל עניין במוניטין התובעת, שהיא חברה קטנה וחדשה יחסית בתחום. עוד טענה הנתבעת, כי מטרת הסעד של צו למתן חשבונות לחשוף סודות מסחריים שלה, ובין היתר, ספרי הנהלת חשבונות ורשימת לקוחות.

הנתבעת הבהירה, שהיא פועלת לקידום עסקיה במרשתת ולשם כך התקשרה עם מקדם אתרים מקצועי. לטענתה, המילה "אמבולנסלי" אינה אחת מהמילים שהוגדרו על ידה לשם קידום, בניגוד למילה "אמבולנס." היא אינה מפעילה את מנוע החיפוש גוגל במרשתת ואינה אחראית על חתכי החיפוש שנבחרים על ידו.

הנתבעת הוסיפה, כי לאחר שקבלה את התביעה גילתה שהשימוש במילת החיפוש "אמבולנסלי" במנוע החיפוש גוגל מביא בתוצאה ראשונה לאתר התובעת ובתוצאה שניה לאתר חברת "תקוות הלב," שעוסקת אף היא במתן שירותי הסעה באמבולנס. הנתבעת ציינה, כי חברת "תקוות הלב" נרכשה על ידה בחודש ינואר 2019 והיא חלק ממערך חברות השייך לה. הנתבעת הדגישה, כי מעולם לא שתלה את שם התובעת במודעת פרסום שלה ואין לה כל עניין בה או במוניטין שלה. ההפך הוא נכון - היא משקיעה משאבים רבים כדי לבדל את עצמה ושירותיה ולשמר את המוניטין שצברה.

הנתבעת טענה, כי כוונת התובעת בתביעתה לגרום לכך שלקוחות פוטנציאליים לא ייחשפו לקיום מתחרים, חרף המנגנונים הקבועים במנוע החיפוש של גוגל וקידומי המכירות שלו. לטענתה, מעולם לא בקשה מהקבלן ששכרה לקדם את עסקיה בגוגל להטעות צרכנים וכי סדר התוצאות במנוע החיפוש נקבע על ידי גוגל, ואין לה שליטה על מנוע החיפוש או דרך פעולת האלגוריתם.

הנתבעת כפרה בטענות התובעת בדבר הנזקים שנגרמו לה, כביכול, וטענה כי יסודות העוולות המיוחסות לה לא מתקיימים וכי לא עוולה כלפי התובעת, בין בעוולת גניבת עין, בין בהטעיה או בכל עוולה אחרת. היא הדגישה, כי התובעת מנועה מלתבוע פיצויים ללא הוכחת נזק בגין העוולות הנזכרות בכתב התביעה, למעט עוולת גניבת עין, שממילא אינה מתקיימת.

.5   הנתבע טען, כי הפעיל עסק של אמבולנס בודד בירושלים, תחת סימן המסחר "תקוות הלב." בחודש ינואר 2019 מכר הנתבע את העסק לנתבעת, לרבות אתר האינטרנט, הדומיין והזכות להשתמש בסימן המסחרי "תקוות הלב." עם מכירת העסק ופעילותו חדל הנתבע מעיסוק בתחום ובהמשך עבד כשכיר בחברה שאינה קשורה למי מהצדדים.

[image: ]הנתבע הדגיש, כי החל מיום 1.1.2019 הפעילות העסקית תחת המותג "תקוות הלב," לרבות הפרסום במרשתת או באמצעות גוגל, נעשה על ידי הנתבעת בלבד ולכן, לא קיימת עילת תביעה נגדו. הנתבע הדגיש, כי בזמן פעילותו או לאחר מכירת העסק, לא הזמין או קידם באופן ממומן פרסום באמצעות חברת גוגל. יתר הטענות הנתבע זהות לטענות שהועלו בכתב ההגנה מטעם הנתבעת.

.6   במהלך הדיון שהתקיים בבית המשפט המחוזי ביום 12.11.2020 הסכימה התובעת להעביר את הדיון בתביעה לבית המשפט השלום, המוסמך לדון בה. בהתאם, הורה בית המשפט המחוזי על העברת התביעה לבית משפט השלום והתובעת חוייבה בהוצאות.

הגישו הנתבעים בקשה לחייב את התובעת בהפקדת ערובה להבטחת

24.12.2020

.7    ביום

הורתי

10.1.2021

הוצאות המשפט. הבקשה הועברה לתגובת התובעת ובהחלטתי מיום

לתובעת להפקיד בקופת בית המשפט ערבון בסך של 15,000 ,₪ באמצעות ערבות בנקאית או במזומן.

.8   במהלך ישיבת קדם המשפט שהתקיימה ביום 3.3.2021 לובנו טענות הצדדים והורתי על הגשת תצהירים. התובעת הגישה תצהירים של מר רוני הורנפלד - מנכ"ל ובעלים ומר אסף דר - מנהל קמפיין השיווק הדיגיטלי שלה. בנוסף, הגישה התובעת חוות דעת של מר מאור קפלנסקי - מומחה לניהול מוניטין במרשתת וחוות דעת של מר יהושע לוין - מומחה סייבר.

המומחה קפלנסקי קבע בחוות דעתו, כי קיים קשר חזק בין המותג האינטרנטי "אמבולנסלי" לתובעת ויש לה נוכחות אינטרנטית חזקה וביקורות טובות. מנגד, בעל הדומיין של "תקוות הלב" הוא אנונימי, דבר שאינו נהוג בחברות מסחריות ישראליות ולנתבעת ביקורות שליליות בולטות, שלא ניתן להן מענה, דבר שמעיד על חוסר שירותיות. המומחה לוין לא התייצב בסופו של דבר לדיון ההוכחות והתובעת ויתרה על חוות דעתו (עמ' ,9 שורות 16 - 18 ושורות 26 - 28 לפרוטוקול הדיון מיום .)11.6.2023 לכן, לא אתייחס לתוכן חוות דעתו.

הנתבעים הגישו תצהירים של מר אילון שפרברג - מנהל הנתבעת, מר יוסי לוי - מנהל קמפיין ושיווק דיגיטלי מטעמה ומר יהודה אמיתי - הנתבע. בנוסף, הגישו הנתבעים חוות דעת של מר אבישי פרוינד - מומחה לשיווק ופרסום במרשתת.

המומחה פרוינד הבהיר בחוות דעתו, כי מנהל הקמפיין של הנתבעת עשה שימוש באחת המודעות במנגנון DKI Insertion( Keyword .)Dynamic מנגנון זה, שניתן לשימוש באמצעות חברת גוגל, מאפשר למנהל קמפיין להגדיר מודעה אחת, שתופיע בצורה משתנה (דינאמית) בפני הגולשים, בהתאם למילת/ות החיפוש שהקלידו. המנגנון לוקח את מילת החיפוש שהקליד הגולש ו"מזריק" אותה באופן אוטומטי לתוך כותרת מודעה של חברה מסחרית המבקשת לפרסם את שירותיה בנושא החיפוש.

[image: ]השימוש במנגנון נעשה ע"י הוספת שורת קוד מיוחדת לטקסט המודעה (באופן יזום ואקטיבי.) כדי למנוע הצגה של מילה מסוימת כחלק מהמודעה (למשל שמו של מתחרה עסקי) יש להגדיר את אותה מילה כמילת מפתח שלילית.

המומחה הבהיר, כי המודעה שבמחלוקת כוללת מנגנון ,DKI אך ההלחם "אמבולנסלי" לא הוגדר כמילת מפתח שלילית. כפועל יוצא מכך, כאשר נערך חיפוש לפי ההלחם "אמבולנסלי" קפצה ברשימת תוצאות החיפוש מודעה ממומנת של הנתבעת, המכילה בשורת הכותרת את

המילה "אמבולנסלי." המודעה מפרסמת את שירותי האמבולנס של "תקוות הלב" (עסקו של הנתבע,) באמצעות הפניה לאתר אחר (דף נחיתה) ובו מספר טלפון של הנתבעת. המומחה פרוינד קבע, כי המודעה שבמחלוקת הוצגה בפעם הראשונה ביום 9.3.2019 ובפעם האחרונה ביום ,6.2.2020 וסה"כ הוצגה כתוצאה חיפוש ב - 78 מקרים. מתוך אלה, 18 גולשים בלבד לחצו על המודעה (הקלקה) והופנו לדף נחיתה בו פרטים של תקוות הלב והנתבעת, וגולש אחד מילא את הפרטים באתר וביקש שיצרו עמו קשר (המרה.) המומחה פרוינד מצא, אפוא, שמדובר בתקלה בניהול הקמפיין, שגרמה לנזק מוגבל בהיקפו.

.9   ביום 2.6.2021 הגישה התובעת בקשה לפיצול סעדים. התובעת טענה, כי אין בידה לאמוד כיום את הנזקים שנגרמו לה והיכולת לעשות כן תתגבש רק לאחר בירור התביעה. אעיר כבר כעת, כי התובעת לא הבהירה מדוע לא התגבשו נזקיה עד למועד הגשת התביעה. הנתבעים התנגדו לבקשה וקבעתי שהבקשה תידון במסגרת פסק הדין.


במהלך הדיון שהתקיים ביום 3.6.2021 התחדדה המחלוקת בין הצדדים בנוגע לאופן הפרסום באמצעות גוגל במרשתת. בשים לב לאופי הטכני של המחלוקת והפערים בין חוות דעת המומחים מטעם הצדדים, הבהרתי שיש צורך במינוי מומחה מטעם בית המשפט וניתנה לצדדים אפשרות להציג רשימת מומחים. הצדדים לא הגיעו להסכמות ולכן, הוריתי על מינוי המומחה מר רן לווינסון כמומחה מטעם בית המשפט.

בחוות דעתו מיום 5.9.2021 אישר המומחה לוינסון כי מנהל הקמפיין של הנתבעת הגדיר מנגנון DKI במודעה, אשר כלל, בין היתר, גם מילת מפתח "אמבולנסלי" אך לא הגדיר אותה בנוסף כמילת חיפוש שלילית. כתוצאה מכך נוצרה המודעה שבמחלוקת. לטעמו, היה מקום לצפות ממנהל הקמפיין להכיר את פעולת המנגנון הנבחר ולפעול בהתאם על ידי הגדרת המילה "אמבולנסלי" כמילת חיפוש שלילית.

[image: ]בנוסף, אישר המומחה לוינסון את הנתונים שהציג המומחה פרוינד, לפיהם המודעה שבמחלוקת הוצגה לגולשים 78 פעמים, כתוצאת חיפוש באמצעות מנוע החיפוש גוגל. מתוך 78 המקרים בהם הוצגה המודעה, 18 גולשים לחצו על המודעה "(הקלקה)" והופנו לדף

.11

אינטרנט המציג את שירותי הנתבעת תחת השם "תקוות הלב" (דף נחיתה,) ומתוך 18
הגולשים שלחצו על המודעה אחד מילא את הטופס בדף הנחיתה "(המרה.)" המומחה סבר, כי פוטנציאל הנזק (בעולם מושלם) שווה ערך לאובדן 78 לקוחות, כמספר הפעמים בהם הוצגה המודעה שבמחלוקת כתוצאת חיפוש.


בסמוך לאחר הגשת חוות דעת המומחה לוינסון, בקשה התובעת לפסול את חוות הדעת ולחילופין, לשלוח שאלות הבהרה. בהחלטתי מיום 18.10.2021 נדחתה הבקשה לפסול את

.12

חוות דעת המומחה ומנגד, הותר לתובעת לשלוח אליו שאלות הבהרה. בתשובותיו מיום 9.1.2022 הבהיר המומחה את הנתונים אליהם התייחס בחוות דעתו והדגיש, שקיבל גישה מלאה לקמפיין נציג הנתבעת - מר יוסי לוי.


במהלך ישיבת ההוכחות הראשונה נחקרו עדי התובעת - מר רוני הורנפלד, מר אסף דרי והמומחה קפלנסקי. מטעם הנתבעת העידו מר אלון שפרברג והמומחה פרוינד. בישיבת ההוכחות השניה העידו מר יוסי לוי והמומחה לוינסון. הצדדים סיכמו טענותיהם בכתב ומכאן פסק הדין.

דיון והכרעה


התובעת טענה בכתב התביעה, כי הנתבעים עוולו כלפיה בעוולות גניבת עין, תיאור כוזב והתערבות בלתי הוגנת, לפי חוק עוולות מסחריות וכן, בעוולות תרמית ושקר מפגיע, לפי סעיפים 56 ו - 58 לפקודת הנזיקין. בסיכומיה, התמקדה התובעת בעוולות לפי חוק עוולות מסחריות וזנחה את הטענות בנוגע לעוולות תרמית ושקר מפגיע. אני דוחה, אפוא, את הטענה לפיה הנתבעים עוולו כלפי התובעת בעוולות תרמית ושקר במפגיע לפי סעיפים 56 ו - 58 לפקודת הנזיקין. כפי שיפורט להלן, לאור הראיות שהוגשו במשפט, התייתר גם הצורך בדיון לגופן של הטענות בדבר עוולות תיאור כוזב והתערבות בלתי הוגנת, לפי חוק עוולות מסחריות. הדיון יתמקד בהמשך בעוולת גניבת עין בלבד.

.15   התובעת והנתבעת הן חברות מתחרות העוסקות בשירותי הסעה באמבולנס לציבור הרחב.


[image: ]הנתבעת התקשרה עם מקדם אתרים מקצועי, לשם פרסום עסקה במרשתת. המקדם ערך עבור הנתבעת קמפיין שכלל 5 מודעות פרסומיות באמצעות חברת גוגל. אחת מהמודעות כללה מנגנון DKI Insertion( Keyword .)Dynamic המנגנון מאפשר למפרסם להגדיר מודעה בצורה משתנה (דינאמית) בפני הגולשים, בהתאם למילות החיפוש שהקלידו. המנגנון לוקח את מילת החיפוש ומחבר אותה לכותרת המודעה של חברה מסחרית המבקשת לפרסם את שירותיה בנושא החיפוש. השימוש במנגנון נעשה באמצעות הוספת שורת קוד מיוחדת לטקסט המודעה. כדי למנוע הצגה של מילה מסוימת כחלק מהמודעה (למשל, שמו של מתחרה עסקי) יש להגדיר את אותה מילה כמילת מפתח שלילית.

בענייננו, מנגנון החיפוש הוגדר באופן לקוי, וגרם לכך שכאשר נערך חיפוש לפי המילה (הלחם) "אמבולנסלי," נוצרה המודעה הבאה:

"אמבולנסלי | שירותי אמבולנסים וניידות חירום | ."tikvathalev.org

"תקוות הלב בישראל" - חברה המעניקה שירותי ניידות טיפול נמרץ ורפואת חירום בליווי צוות מקצועי. אמבולנס פרטי לטובת טיפול בשגרה ובחירום ע"י נתינת השירות הטוב, האדיב והמקצועי ביותר. שינוע מוגבלי תנועה וחולים. קורס עזרה ראשונה."

בתחתית המודעה קיים לחצן (עם ציור טלפון) ומספר המפנה לשירותי הנתבעת (ראה מוצג במ1/ בעמוד .)6

המודעה היתה פעילה החל מיום 9.3.2019 עד ליום 6.2.2020 והוצגה כתוצאת חיפוש ב - 78 מקרים, במהלך כל התקופה. מתוך 78 פעמים בהן הוצגה המודעה, 18 גולשים לחצו עליה (הקלקה) והופנו לדף נחיתה בו פרטים של תקוות הלב והנתבעת. גולש אחד מילא את הפרטים באתר וביקש שיצרו עמו קשר (המרה.) מובן מאליו, ואף המומחים אישרו זאת, כי חלק מהלחיצות (הקלקות) הן של הצדדים עצמם, עובדים שלהם ובאי כוחם.


השם וסימן המסחר "תקוות הלב" היו שייכים במקור לנתבע. הוא השתמש בהם לצורך הפעלת עסק של מתן שירותי אמבולנס באזור ירושלים, אולם לא ערך פרסום כלשהו, ממומן או אחר במרשתת.

במהלך חודש ינואר 2019 מכר הנתבע לנתבעת את העסק, לרבות אתר האינטרנט, הדומיין והזכות להשתמש בסימן המסחר "תקוות הלב." השימוש בשם "תקוות הלב" במודעה הנ"ל נעשה על ידי הנתבעת, ללא מעורבות הנתבע.

[image: ]הנתבע תמך טענותיו בהעתק הוראה לחברת בזק על העברת קו טלפון, חשבונית בגין רכישת אמבולנס שהוצאה לנתבעת והסכם להעברת סימן מסחר (נספחים א,' ב' ו - ג' לתצהירו, בהתאמה.) הנתבע הבהיר, כי אמנם ההסכם למכירת סימן המסחר נחתם רק בחודש מאי ,2020 אולם הלכה למעשה, השימוש בסימן המסחר עבר לנתבעת מיד לאחר מכירת העסק בחודש דצמבר .2018 עוד הדגיש הנתבע, כי לא ביצע פרסום כלשהו במרשתת, בין פרסום חופשי (ללא עלות) ובין ממומן.

במהלך חקירתו הנגדית שב ואישר הנתבע את הנתונים המפורטים לעיל וכי אינו קשור באופן כלשהו לפרסום המודעה (עמ' ,74 שורות 3 - 7 לפרוטוקול מיום .)11.6.2023 ב"כ התובעת בקשה לברר מדוע ההסכם להעברת סימן המסחר נחתם רק בחודש מאי ,2020 אולם הנתבע עמד על גרסתו והבהיר, שהעסק נמכר במלואו כבר בחודש דצמבר 2018 ומדובר היה בספיח טכני שנותר להסדיר ולא מעבר לכך (עמ' ,71 שורות 15 - 28 לפרוטוקול מיום .)11.6.2023 אעיר, כי בשלב זה עלתה פעם נוספת התהייה, אם קיימת עילה נגד הנתבע, אולם התובעת סירבה לוותר על התביעה נגדו.

מר שפרברג תמך בטענות הנתבע והבהיר, כי בסוף שנת 2018 רכשה הנתבעת את עסקו של הנתבע, כולל אמבולנס, אתר אינטרנט, סימן מסחר רשום, קו טלפון שהיה ברשותו ומוניטין (ראה סעיפים 10 - 21 ונספחים ב,' ג,' ד' ו - ה' לתצהירו.) בנוסף, הבהיר מר שפרברג, כי הנתבע לא ביצע פרסום כלשהו לעסקו במרשתת (ראה עדותו בעמ' ,75 שורות 21 - 37 ועמ' ,80 שורות 31 - 39 לפרוטוקול מיום .)11.6.2023

התובעת לא התייחסה בסיכומיה לנתבע או לטענות שהעלה ונראה שאינה חולקת על גרסתו. התובעת בחרה להפנות טענותיה, כמו גם דרישתה לפיצוי לנתבעת בלבד. במצב דברים זה, ומאחר והוכח כי הנתבע מס' 2 מכר את עסקו לנתבעת במהלך חודש דצמבר 2018 ולא היה לו קשר למודעה נשוא התביעה, דין התביעה נגדו להידחות.

עילות התביעה - המסגרת המשפטית

.18   סעיף 1 לחוק עוולות מסחריות, שכותרתו "גניבת עין," קובע כי:

לא יגרום עוסק לכך שנכס שהוא מוכר או שירות שהוא נותן, ייחשבו בטעות כנכס או כשירות של עוסק אחר או כנכס או כשירות שיש להם קשר לעוסק אחר. שימוש של עוסק בשמו בתום לב, לשם מכירת נכס או מתן שירות, לא ייחשב כשלעצמו גניבת עין.

)א(

)ב(


מטרת עוולת "גניבת העין" להגן על זכות בעל עסק לשמור על תדמית חיובית של מוצר או שירות שהוא מספק, בעיני הציבור הרחב ובעיני ציבור לקוחותיו (קיימים או עתידיים) (רע"א 371/89 אילן ליבוביץ נגד א. את י. אליהו בע"מ, פ"ד מד)2( ,309 ע"א 523/91 קלוד כהן נגד
יונה נדיר, פ"ד מט)2( 353 וע"א 7980/98 שרון (צ'ופי) פרוינדליך נגד אורן חליבה, פ"ד נד)2(
.)856 קיום העוולה מותנה בהוכחות שני יסודות: הראשון - התובעת רכשה מוניטין במוצר
[image: ]או בשירות באופן שהציבור מזהה את תדמיתם החיובית עמה. השני - מעשי הנתבעים
מביאים לכך שהציבור הוטעה לחשוב או עלול לטעות לחשוב שהמוצר או השירות של הנתבעים הוא בעצם של התובעת (ראה ע"א ,7980/98 לעיל, בעמ' ,865 ע"א 1898/12 מרכז המתנות 2006 בע"מ נגד קארשי אינטרנשיונל בע"מ ,)09.09.2014( ע"א 9070/10 טלי דדון- יפרח נגד א.ת סנאפ בע"מ ,)12.3.2012( ע"א 5066/10 שלמה א. אנג'ל בע"מ נגד י. את א. ברמן בע"מ .))30.05.2013( הדגש העיקרי בעוולה הוא הפגיעה בזכותו הקניינית של בעל המוניטין כתוצאה ממצג השווא, להבדיל מהגנה על הציבור בכללותו (ראה בר"ע 253/72 ג'והן ווקר ובניו בע"מ נגד נשיונל דיסטילרס בע"מ, פ"ד כז)1( ,361 .)364

הפסיקה הבהירה, כי לצורך הוכחת העוולה, די בחשש סביר שמעשי הנתבעים יגרמו לקונה רגיל לחשוב בטעות שמדובר במוצר או שירות של התובעת, שעה שמדובר במוצר או שירות של הנתבעים. למושג חשש סביר יוחס מימד אובייקטיבי - אין צורך בהוכחת כוונת הטעייה או הטעייה בפועל, הגם שהוכחתם תקל את הנטל, ודי להוכיח שקיימת סכנת הטעייה בלבד.

.19   סעיף 2 לחוק עוולות מסחריות, שכותרתו "תיאור כוזב," קובע כי:

לא יפרסם עוסק מידע ולא יגרום לפרסום מידע, אשר הוא יודע או שהיה עליו לדעת שהוא אינו נכון, לגבי עסק, מקצוע, נכס או שירות, שלו או של עוסק אחר (להלן - תיאור כוזב.)
המפיץ פרסום של עוסק אחר או מטעמו הכולל תיאור כוזב, או מי שהחליט בפועל על פרסום תיאור כוזב כאמור, לא יישא באחריות לפי סעיף זה, אלא אם כן ידע שהתיאור כוזב, או שהתיאור כוזב על פניו.

)א(



)ב(


עוולת "תיאור כוזב" מיועדת למנוע כל פרסום כוזב - חיובי או שלילי - של המתחרה או מוצריו
.))7.8.2019( מ"בע קלאב אספרסו נגד Societe des Produits Nestle 3425/17 א"ע ראה(
יסודות העוולה הם - עוסק (להבדיל מאדם פרטי,) פרסום או גרימת פרסום, מידע כוזב וידיעה (בפועל או בכוח) שמדובר בפרסום כוזב, ללא צורך בהוכחת כוונת זדון או מרמה (ראה ת.א.
(מחוזי ת"א) 27080-06-11 מרכז הירידים והקונגרסים בישראל בע"מ נגד בשן בר-אילן
שרותי ניהול בע"מ .))22.5.2012(



סעיף 3 לחוק עוולות מסחריות, שכותרתו "התערבות לא הוגנת," קובע כי:
[image: ]"לא ימנע ולא יכביד עוסק, באופן לא הוגן, על גישה של לקוחות, עובדים או סוכנים אל העסק, הנכס או השירות של עוסק אחר."

עוולת "התערבות בלתי הוגנת" נועדה למנוע הכבדה בלתי ראויה על עוסק מצד עוסק מתחרה. יסודותיה הם - שני עוסקים מתחרים, עוסק המונע או מכביד על גישת לקוחות, עובדים או סוכנים אל עוסק אחר, כאשר פעולה זו (מניעה) נעשית באופן לא הוגן (ראה ת.א. (מחוזי- ת"א) ,27080-06-11 לעיל, ות.א. (מחוזי-ת"א) 1627/01 מ.ש. מגנטיקס בע"מ נגד דיסקופי ישראל בע"מ) .))3.6.2001(


סעיף 13 לחוק קובע, כי בית המשפט רשאי, על פי בקשת התובע, לפסוק לו, לכל עוולה, פיצויים בלא הוכחת נזק, בסכום שלא יעלה על 100,000 שקלים חדשים. סעיף 12 לחוק מסייג את ההוראה בסעיף 13 וקובע, כי סעד זה (כמו גם סעדים אחרים בחוק) לא יחול על עוולות לפי סעיפים 2 ו - 3 (תיאור כוזב והתערבות לא הוגנת.)

.21

למרות השוני ביסודות העוולות, קיים להן מכנה משותף - הגדרתן בסעיף 11 לחוק כעוולות בנזיקין והוראה לפיה, פקודת הנזיקין תחול עליהן. כפועל יוצא מכך, יש להוכיח כי נגרם לנפגע נזק וקיים קשר סיבתי - עובדתי ומשפטי - בין הנזק הנטען למעשה או המחדל שבבסיס העוולה.

עוולת גניבת עין יוצאת דופן מבין שלוש העוולות בסעיפים 1 - 3 לחוק עוולות מסחריות. נזק אינו מיסודות עוולת גניבת עין (בר"ע ,253/72 לעיל) והיא לבד מאפשרת פיצוי סטטוטורי קבוע לנפגע, ללא הוכחת נזק, בהתאם להוראת סעיף 12 לחוק (ראה ת.א. (מחוזי-חיפה) 55895-01- 19 ביגאפפס אינטראקטיב בע"מ נגד גלובלביט סופט בע"מ .))1.2.2021(


התביעה נשוא תיק זה לקויה באופן היורד לשורש העניין בשאלת הנזק. ליקוי זה מכתיב את מהלך הדיון, כפי שציינו הנתבעים (סעיפים 34 ו - 35 לסיכומיהם.)

בכתב התביעה דרשה התובעת פיצוי סטטוטורי, ללא הוכחת נזק, וכן, תשלום נזקים עקיפים וישירים בסך 200,000 ,₪ לפי אומדן. דרישה זו לוקה בשניים. הראשון - התובעת אינה רשאית לתבוע הן פיצוי סטטוטורי והן פיצוי בגין נזקים ממשיים שנגרמו לה, שכן מדובר בכפל פיצוי. השני - התובעת לא פירטה בכתב התביעה כיצד העריכה את נזקיה, נמנעה מלציין מהם ראשי הנזק הנתבעים ולא הציגה ולו תחשיב ראשוני. מדובר, אפוא, בטענה כללית וסתמית.


[image: ]התובעת הסתפקה באישור לקוני של רו"ח מיום 20.1.2020 (נספח ה' לכתב התביעה,) על בסיסו טענה, כי בשנים 2013 - 2018 צמח היקף פעילותה בשיעור ממוצע של 24.3% לשנה, למעט שנת ,2016 וצמיחה זו נבעה מהגדלת היקפי פעילותה ורכישת רכבים נוספים. נטען, כי בשנת 2019 נעצרה הצמיחה, באופן לא מוסבר, למרות רכישה של אמבולנס נוסף. התובעת טענה, אפוא, שמעשי הנתבעים, בניצול לרעה של שמה במודעת פרסום במרשתת, פגעו בה ומנעו ממנה צמיחה בהיקף הפעילות בשנת ,2019 בשיעור (ממוצע) של כ - .24.3%

באישור רו"ח מיום ,20.1.2020 הוצגו נתוני מחזור פעילות התובעת בשנים 2013 - ,2019 ובצד שיעור צמיחה, המחושב לפי ההפרש בין הכנסות שנה קודמת להכנסות שנה נוכחית. התובעת לא הציגה את הנתונים הגולמיים שבבסיס המכתב, דו"חות שנתיים לשנים הרלוונטיות, או כל מסמך שיבסס את אותם נתונים ואת הקשר בינם לבין פעולות הנתבעת.

בנוסף, שיעור הצמיחה המחושב אינו עקבי. כך למשל, בשנת 2016 עמד שיעור הצמיחה על 3.8% בלבד ובשנת 2018 שיעור הצמיחה היה .10.23% התובעת לא סיפקה הסבר כלשהו לשוני

בצמיחה בהכנסות לאורך השנים ולא הבהירה מדוע יש להתייחס דווקא ל"ממוצע הצמיחה" לאורך השנים, ולא לנתוני שלוש השנים האחרונות, למשל, בהן נע שיעור הצמיחה בין 3.8% ל - 27.6% בלבד. בנוסף, מובן שנתוני "היקף מחזור פעילות" אינם מעידים על רווחיות התובעת והאם הרווח שלה עלה לאורך השנים, להבדיל מהיקף הפעילות. התובעת לא הציגה נתוני רווח (תפעולי או נקי) לשנים הרלוונטיות ולכן, לא ניתן לדעת האם העלייה (לכאורה) בהיקף מחזור הפעילות שלה הניבה לה רווח כלשהו. יתירה מזאת, למרות שהנתון המספרי ביחס לשנת 2019 מעיד על ירידה בהיקף המחזור, לא ברור אם יש לייחס אותה דווקא למודעת הפרסום נשוא התביעה. התובעת לא הציגה דו"חות שנתיים או כל פרט רלוונטי אחר ולכן, לא ניתן לדעת האם יש נסיבות נוספות לירידה במחזור והאם הירידה גררה אחריה גם ירידה ברווחיות (למשל, עזיבת לקוחות מוסדיים. ראה עמ' ,81 שורות 33 - 38 ועמ' ,82 שורות 1 - 17 לפרוטוקול מיום .)11.6.2023 יש להוסיף לכך, שלא קיימת קורלציה בין אומדן הנזקים 200,000( )₪ לנתונים באישור רואה החשבון או הגידול הממוצע הצפוי לטענת התובעת.

טענות התובעת בדבר נזקים שנגרמו לה, כביכול, נותרו סתומות גם לאחר שלב הבאת הראיות. מר הורנפלד נמנע מלצרף לתצהירו מסמכים שיעידו על נזקים שנגרמו לתובעת והסתפק באישור רואה החשבון וטבלת נתונים (ללא חומר גולמי עליהם התבססה) וחזרה על האמדן, כאמור בכתב התביעה.

[image: ]רואה החשבון שנתן את האישור מיום 20.1.2020 וערך, לכאורה, את הטבלה שצורפה לתצהיר מר הורנפלד לא זומן להעיד במשפט, הגם שאין ספק שמדובר בעד רלוונטי, בשליטת התובעת, ויש להניח שבידיו מידע בשאלת רווחיות התובעת, הנזקים שנגרמו לה בשנת 2019 והקשר הסיבתי בינם לבין מעשי הנתבעים. הדבר פועל לרעת התובעת כמי שלא הביאה לעדות עד רלוונטי ולא הציגה מסמכים שבחזקתה או בשליטתה, המקדמים את עניינה (ראה ע"א 2275/90 לימה נגד רוזנברג, פ"ד מז)2( ,606, ע"א 641/87 זאב קלוגר נגד החברה הישראלית לטרקטורים וציוד בע"מ, פ"ד מד)1( 239 וע"א 373/54 אהרונסט וגורדון המוציאים לפועל של צוואת המנוח הרב פישל נוימן נגד חוה נוימן, פ"ד י' ,1121 .)1142

נמצא, כי התובעת לא הוכיחה את שיעור הנזק הממשי שנגרם לה וממילא, לא הוכח הקשר הסיבתי בין הנזקים הנטענים לבין מעשה או מחדל של הנתבעים בפרסום המודעה.


התובעת נמנעה מלחזור בסיכומיה על דרישתה לפיצוי לפי "אמדן" או "הערכה," אולם ערבה בין הוצאות משפט לבין "נזקים." התובעת דרשה בסיכומיה, תחת כותרת "נזקים שנגרמו לתובעת," פיצוי בסך של 100,000 ₪ ללא הוכחת נזק, הוצאות משפט בסך של 172,447 ₪ (עירבון בסך של 15,000 ₪ שהפקידה בקופת בית המשפט, סך של 100,000 ₪ בגין שכ"ט עו"ד, סך של 7,607 ₪ בגין אגרות וסך של 4,840 בגין שכ"ט המומחה מטעם בית המשפט) והשבת

הוצאות הפרסום ששילמה לחברת גוגל, בסך של 60,000 ₪ במשך שנה בה פורסמה מודעת הנתבעים (לפי תחשיב של 5,000 ₪ לחודש.)

מובן, שהוצאות המשפט אינן מוגדרות כ"נזק." בנוסף, הדרישה להשבת הוצאות הפרסום לא הועלתה בכתב התביעה ולכן, גם אם תצלח בתביעתה, לא זכאית התובעת לפיצוי בגין ראש נזק זה.


מטרת הפיצוי לפי דיני הנזיקין הוא השבת המצב לקדמותו. רכיב הנזק הוא חלק בלתי נפרד מעילת התביעה ומוטל על התובע לא רק להוכיח שנגרם לו נזק, אלא עליו להוכיח במידת ודאות סבירה את גובה הנזק ואת הנתונים העובדתיים שבסיס חישוב הפיצוי המגיע לו, לטענתו, לצורך השבת המצב לקדמותו (ראה ע"א 355/80 נתן אנסימוב בע"מ נגד מלון טירת בת שבע בע"מ, פ"ד לה)2( ,)800 ע"א 7905/98 C.C AEROCON נגד הוק תעופה בע"מ, פ"ד נה)4( ,387 ע"א 153/04 חיותה רובינוביץ נגד יוסף רוזנבוים )6.2.2006( וע"א 9656/05 נפתלי שוורץ נגד רמנוף חברה לסחר וציוד בניה בע"מ .))27.7.2008(

התובעת לא הוכיחה, ולו לכאורה, כי נגרם לה נזק ישיר או עקיף, וכל שכן - נזק בסך של 200,000 ,₪ כפי שהעריכה בכתב התביעה (בלי לפרט ראשי נזק.) משלא הוכיחה התובעת נזק, דין התביעה מכח עוולת "תיאור כוזב" ו"התערבות בלתי הוגנת," כאמור בסעיפים 2 ו - 3 לחוק עוולות מסחריות, להידחות.

תביעה למתן חשבונות ובקשה לפיצול סעדים


[image: ]התובעת טענה בכתב התביעה, כמו גם בסיכומיה, כי על מנת לעמוד על הרווח שצמח לנתבעת מההפרה, על האחרונה להציג ספרי חשבונותיה. היא הוסיפה, שמן הראוי לאפשר לה לפצל סעדיה, על מנת שתוכל לכמת את הנזק שנגרם לה ו"טרם התגבש." דין טענות אלה להידחות.

תביעה למתן חשבונות לא מוגשת כל מקום שהתובע אינו יודע את פרטי ההתחשבנות בין הצדדים, במטרה לברר האם הנתבע חייב לו כספים. תביעה למתן חשבונות מתנהלת בשני שלבים - בשלב הראשון נדרש בית המשפט לשאלה, אם התובע המבקש מתן חשבונות אכן זכאי לקבלם ואילו בשלב השני, אם מוכחת זכאות התובע, מוציא בית המשפט צו המורה על מתן החשבונות כאמור. על מנת שתצלח דרכו של בעל דין במסגרת השלב הראשון בתביעתו, עליו להצביע על שני יסודות מצטברים - קיומה של מערכת יחסים מיוחדת בינו לבין הנתבע, המצדיקה מתן חשבונות ועל כך שלכאורה בידו זכות לתבוע את הכספים לגביהם הוא תובע את מתן החשבונות (ע"א 4087/04 מוטי גורה נגד בנק לאומי לישראל בע"מ ,)8.9.2005( ע"א 127/95 מועצת הפירות יצור ושיווק נגד מהדרין בע"מ, פ"ד נא)4( ,337 ע"א 5444/95 עמותת

בני מוטרנות הגליל נגד הארכיבישוף מקסימוס סלום, פ"ד נא)4( ,811 ע"א 4724/90 א.ש.ת. כספים בע"מ נגד בנק המזרחי המאוחד, פ"ד מו)3( ,570 ,)584 ע"א 5634/05 צוקית הכרמל פרוייקטים בע"מ נגד מיכה צח חברה לקבלנות כללית בע"מ ,)4.6.2007( ע"א 1226/11 עוזי ישראל-פור נגד יהודה אליהו )28.7.2014( וע"א 8250/11 קרד-גרד הישרדות מדעית בע"מ נגד
פרמה לייף בע"מ .))22.6.2015( רק כאשר בית המשפט קובע כי התובע זכאי לצו למתן
חשבונות, קמה לו זכות תביעה לעניין הכספים שבגינם התקבל הצו (ראה ע"א ,4724/90 לעיל.)


על פי הפסיקה, מערכת יחסים של שליחות, הרשאה, שותפות או נאמנות מצדיקה צו למתן

מדובר ברשימה סגורה וניתן להכיר גם

,127/95 לעיל.) אמנם, לא

ע"א

חשבונות (ראה

במערכות יחסים נוספות, אך המשותף לכולן הוא שמדובר בצדדים שיש ביניהם מערכת יחסים מיוחדת או שיתוף פעולה, המטילים עליהם חובות הדדיים זה כלפי זה. בענייננו, מדובר בשני צדדים זרים, מתחרים עסקיים בשוק חופשי. אין ביניהם מערכת יחסים מיוחדת, קשר עסקי של שיתוף פעולה ולא קיימים חובות הדדיים. לפיכך, היסוד הראשון, המהווה תנאי לצו למתן חשבונות, אינו מתקיים.

[image: ]די בכך כדי לדחות את התביעה למתן חשבונות. אלא, שבענייננו גם היסוד השני לא מתקיים. התובעת לא טענה כלל, כי ברשות הנתבעים כספים השייכים לה, מגיעים לה או שיש לה בהם זכות כלשהי מכוח מערכת יחסים מיוחדת ביניהם. התובעת לא ביקשה מתן חשבונות כדי לברר אודות כספים כאמור, אלא כדי לבדוק האם ההפרה הניבה לנתבעת רווח במהלך התקופה בה פורסמה המודעה המטעה. לא לכך נועד צו למתן חשבונות. לפיכך, גם היסוד השני אינו מתקיים. דין התביעה למתן חשבונות להידחות, אפוא.

התובעת טענה, כי נגרם לה נזק ספציפי בדמות הפסקת הצמיחה (לכאורה, צפויה) במחזור פעילותה. כדי להוכיח נזק זה היה עליה להביא נתונים מהנהלת החשבונות שלה, דו"חות שנתיים, תחשיב המעיד על קצב גידול, סטיות מקצב הגידול, הסברים לסטיות (שנצפו במכתב רו"ח,) וחוות דעת רואה חשבון התומכת בכך. כל הנתונים הרלוונטיים מצויים ברשות התובעת עצמה. אין קשר בין נתונים אלה לנתונים שבספרי החשבונות של הנתבעת, ולא ניתן להוכיח את טענת התובעת באמצעות נתונים מספרי החשבונות של הנתבעת.


דברים אלו לא נעלמו מעיני התובעת והיא העלתה בסיכומיה לראשונה טענה, לפיה היא זכאית לצו למתן חשבונות, מכוח הוראות סעיף 57 לחוק זכות יוצרים, תשס"ח - ,2007 המאפשר לבית המשפט לחייב נתבע במתן דין וחשבון לתובע לגבי פרטי ההפרה.

התובעת לא הסבירה את הניסיון המאוחר למצוא מקור זכות חלופי למתן חשבונות בסעיף 57 לחוק זכויות יוצרים ולא הבהירה מה קשר בין הוראות החוק לתביעה שהגישה, שעניינה

עוולות מסחריות. מדובר בטענה חדשה, שהועלתה לראשונה בסיכומי התובעת. אין בפני תביעה מכוח חוק זכות יוצרים, לא התקיים דיון בשאלה זו וספק רב אם קיימת לתובעת עילה מכח חוק זה. אני דוחה, אפוא, טענה זו של התובעת.


בכל הנוגע לבקשה לפיצול סעדים - תקנה (25א) לתקנות סדר הדין האזרחי, התשע"ט - 2018 קובעת, כי "תובע יכלול בכתב תביעה את מלוא הסעד שלטענתו הוא זכאי לו בשל עילת התביעה ולא יוכל להגיש תביעה בשל החלק שלא תבע." תקנה (25ב) מוסיפה כי "תובע יכלול בכתב התביעה את כל הסעדים המבוקשים בשל עילת תביעה אחת, אלא אם הרשה לו בית המשפט או הדין מתיר שלא לתובעו במסגרת אותה תביעה."... ההוראות מקבילות ומתייחסות, בהתאמה, לסעד אחד, אותו יש לתבוע במלואו במסגרת התביעה, ומכלול סעדים בגין אותה עילה הניתנים לפיצול רק ברשות בית המשפט או בהתאם לדין. הפסיקה שקדמה לתקנות החדשות נותרה ללא שינוי, גם לאחר כניסת התקנות החדשות לתוקף (ראה ע"א 9656/05 נפתלי שוורץ נגד רמנוף חברה לסחר וציוד בניה בע"מ ,)27.7.2008( ע"א 1650/00 זיסו נגד משרד הבינוי והשיכון, פ"ד נז)5( ,166 ע"א 436/74 קירשנבאום נגד אריאל, פ"ד כט)1( ,322 רע"א 1156/02 חיר נגד לידאי, פ"ד נז)3( 943 ורע"א 3402/18 מדינת ישראל - משרד הבינוי והשיכון נגד אפרופים שיכון וייזום )1991( בע"מ .))11.6.2019(

.30


[image: ]התובעת לא ציינה בכתב התביעה מהם ראשי הנזק שבבסיס האומדן הכספי הנזכר בכתב התביעה ולא הראתה, כי קיימים סעדים או נזקים נוספים שונים להם היא זכאית, שלא היה באפשרותה לתבוע במסגרת התביעה הנוכחית. הטענה שמדובר ב"נזק שטרם התגבש" אינה חלופה לפירוט כאמור ודי בכך כדי לדחות את הבקשה לפיצול סעדים.

ממילא, בעת הגשת התביעה היה בידי התובעת כל המידע הדרוש כדי לכמת את הנזק שנגרם
לה, לכאורה, לאור ממצאי המומחה לוינסון, בדבר אובדן של 78 הסעות פוטנציאליות.
התובעת בחרה שלא להציג נתון רלוונטי כלשהו בדבר הכנסות מנסיעות (בעיר או מחוץ לה,) רווח משוער, עלות נסיעה, ללקוחות חוזרים שהיו מזמינים את שירותיה בעתיד או כל נתון אחר המאפשר לכמת את הנזק שנגרם לה, כביכול. התובעת גם לא הביאה לעדות את רואה החשבון שלה, כדי לבסס את הנתונים הנדרשים. היתר לפיצול סעדים לא נועד לרפא את מחדלי התובע או לאפשר תיקון תביעה, שלא בדרך הקבועה בתקנות. דין הבקשה לפיצול סעדים להידחות, אפוא, גם מנימוק זה.


התובעת לא הביאה ראיות כלשהן לעניין הנזקים שנגרמו לה (לכאורה,) עקב פרסום המודעה היחידה נשוא התביעה והיא אינה זכאית לפיצול סעדים, כאמור לעיל. לפיכך, גדר המחלוקת בין הצדדים מצומצם לשאלה האם עוולו הנתבעים כלפי התובעת בעוולת גניבת עין בלבד, המאפשרת פיצוי ללא הוכחת נזק.

האם עוולו הנתבעים כלפי התובעת בעוולת גניבת עין


נותרה לדיון השאלה, האם עוולו הנתבעים כלפי התובעת בעוולת גניבת עין לפי סעיף 1 לחוק עוולות מסחריות. קיום העוולה מותנה בהוכחות שני יסודות. הראשון - התובעת רכשה מוניטין בהלחם "אמבולנסלי," באופן שהציבור מזהה את תדמיתו החיובית עמה ועם השירות שהיא נותנת. השני - מעשי הנתבעים הביאו לכך שהציבור הוטעה לחשוב או עלול לטעות לחשוב שהמוצר או השירות של הנתבעים הוא בעצם של התובעת (ראה ע"א ,7980/98 לעיל.)

יסודות העוולה לא דורשים הוכחת הטעייה, זדון, או כוונת מכוון ומנגד - לא ישמש תום לב כהגנה. עם זאת, בהוכחת הטעיה, זדון או כוונה ניתן, דרך אגב, להראות שקיים מוניטין ומטרת הנתבע היתה לעשות בו שימוש שלא כדין. לפיכך, אתייחס לעניינים אלה בעת בחינת יסוד המוניטין.

א. המילה "אמבולנסלי" - שם גנרי, תיאורי או שם הזכאי להגנה?

.33    טרם הדיון בשאלת המוניטין, יש ליישב מחלוקת קודמת בדבר אופי ההלחם "אמבולנסלי"
והאם מדובר בשם ראוי להגנה. הגישה השוללת הגנה על ההלחם "אמבולנסלי" גורסת
[image: ]שמדובר בחיבור בין שתי מילים גנריות "אמבולנס" ו - "לי," ומאחר ומנוע החיפוש של גוגל נוטה להוסיף אותיות (למשל א' או ו' באיות חסר או כהצעת תיקון) ולהוסיף סופיות, השם הוא גנרי ואינו זכאי להגנה. אציין, כי במועד הרלוונטי התובעת טרם רשמה סימן מסחר על המילה "אמבולנסלי" והיא עשתה כן רק במהלך המשפט.

הפסיקה הבחינה בין ארבעה סוגי שמות, לפי מידת ההגנה הניתנת להם. שמות גנריים - המתייחסים לסוג שאליו משתייך הנכס או השירות שבו מדובר, שמות תיאוריים - המתארים תכונות או רכיבים של נכס או שירות, שמות רומזים - המעידים ברמז על הנכס או השירות ללא תיאור מפורש ושמות דמיוניים - צירופי אותיות, מילים, סימנים וכיוצ"ב, שהומצאו מעיקרם כדי לייצר ייחוד והבחנה בין נכס או שירות לאחרים (ע"א 5792/99 עיתון "משפחה" נגד אס.בי.סי פרסום שיווק וקידום מכירות בע"מ - עיתון "משפחה טובה," פ"ד נה)3( .)933 מתוך אלה, שמות גנריים או תיאוריים אינם זכאים בד"כ להגנה כמוניטין, שכן לא ראוי לאפשר לבעל עסק להשתלט על מילה השגורה בשפה העברית. מנגד, שמות רומזים ושמות דמיוניים זכאים ככלל להגנה.

המילה "אמבולנס" היא מילה שגורה, שימושית ותכופה וכך גם מילת היחס "לי." שתיהן אינן זכאיות להגנה כמילים נפרדות. עם זאת, ההלחם כמילה אחת, ללא רווח, ועם כתיב ספציפי, כפי שעשתה התובעת, שונה. יש בו אמנם ממד תיאורי של השירות הניתן (שירותי

הסעה באמבולנס,) אך גם מידת ייחוד לא מבוטלת בעצם החיבור והכתיב המדויק. בנוסף, כפי שעולה מחוות דעת המומחה קפלנסקי, מי שעורך חיפוש באמצעות המילה "אמבולנס" באופן כללי, אינו נדרש דווקא למילה "אמבולנסלי." מנגד, לקוח פוטנציאלי שמחפש את שירותי התובעת דווקא, יבצע חיפוש מדוייק באמצעות המילה "אמבולנסלי." בנסיבות אלה, אני סבור שמדובר בשם הראוי להגנה, או לכל הפחות כזה שאינו גנרי או תיאורי במידה שיש בה לשלול את הזכות להגנה.
אינני רואה צורך להאריך בנקודה זו, שכן במהלך המשפט רשמה התובעת סימן מסחר מס' ,324145 בשם "אמבולנסלי בע"מ בידיים טובות." סימן המסחר כולל רכיב מילולי ורכיב ויזואלי המורכבים יחדיו. טענות הנתבעת בנקודה זו, בדבר מידת הדמיון לסימן המסחר שלה, שימוש במינוח גנרי או תיאורי כללי, הרושם שנוצר מסימן המסחר כמכלול ומשמעות ההלחם יחדיו, התבררו בפני רשם הפטנטים, אשר חיווה את דעתו באופן מפורט ומנומק בהחלטה

לענייננו (ראה

בכך

,26.7.2021 במסגרתה קבע שמדובר בסימן הראוי לרישום. די

מיום

החלטת רשם הפטנטים ירושלים /324145יוסי אמבולנס בע"מ נגד רוני הורנפלד .))26.7.2021(

ב. מוניטין התובעת בהלחם "אמבולנסלי"


בהוכחת יסוד המוניטין, על התובעת להראות שלמילה "אמבולנסלי" ערך היכרות (ידיעה או )reputation או קישור חיובי המזוהה על ידי הציבור דווקא עם השירות שהיא נותנת, להבדיל מחברות מתחרות. לצורך כך, הגישה התובעת את חוות דעתו של המומחה קפלנסקי.
[image: ]המומחה קפלנסקי מצא קשר חזק בין התובעת להלחם "אמבולנסלי," כמילת חיפוש

במרשתת. המומחה ציין, כי מתוך 10 תוצאות חיפוש - 7 מפנות לפלטפורמות בשליטת
התובעת (דוגמת עמוד פייסבוק) ו - 2 נוספות מפנות לעמודי אינדקס כלליים (למשל, דפי זהב,) בהם רשומים שירותיה.

בהמשך, בחן המומחה קפלנסקי קיום המוניטין וטיבו - חיובי או שלילי. הוא מצא שלתובעת 4 חוות דעת חיוביות ב - GMB Business( My (Google ומספר ניכר של צפיות בפרופיל )481( במהלך תקופה של כ - 30 ימים. המומחה לא ציין אם מדובר בביקורות אנונימיות או מזוהות. מנגד, הוא ציין שלנתבעת יש 4 ביקורות, מחציתן )2( שליליות ולא אנונימיות ומחציתן
חיוביות ,)2( מתוכן אחת אנונימית. במהלך חקירתו הנגדית התברר, כי הביקורות של
התובעת באתר איזי )easy( אנונימיות ונרשמו באותו יום ,)15.8.2018( דבר המטיל ספק באותנטיות שלהן (עמ' ,31 שורות 25 - 32 לפרוטוקול מיום .)11.6.2023 בנוסף, התברר כי מתוך 4 חוות דעת חיוביות של התובעת באתר GMB - שתיים נרשמו על ידי הבעלים - נרי ועמית - בניו של העד הורנפלד (עמ' ,32 שורות 18 - 30 לפרוטוקול מיום .)11.6.2023 בהמשך
לשאלת בית המשפט הבהיר המומחה קפלנסקי, כי לא ניתן ללמוד דבר מהביקורות

33 - 31

,32 שורות

החיוביות, נכון למועד בו ניתנה חוות הדעת (עמ'
.)11.6.2023


המומחה קפלנסקי בחן בנוסף את דפי הפייסבוק של התובעת והנתבעת ומצא כי קיימת לתובעת חוות דעת חיובית ומושקעת, הכוללת תמונות, ואילו לנתבעת חוות דעת שלילית אחת, שלא זכתה למענה. לגישתו, מדובר בחוסר שירות בסיסי במרחב הדיגיטלי מצד הנתבעת. אלא שבעדותו בבית המשפט התברר, כי חוות הדעת החיובית של התובעת פורסמה על ידי עובד שלה (עמ' ,32 שורה 36 עד עמ' 33 שורה 10 לפרוטוקול מיום .)11.6.2023 לשיטתו, גם אם הביקורת שייכת לעובד של החברה, יש לה משמעות, ולו מזערית.

[image: ]המומחה קפלנסקי ערך סקר לא מקוון בקרב 154 אנשים מבוגרים המתגוררים בצפון. לפי ממצאיו, 44 אנשים מכירים את המותג "אמבולנסלי," הגם שלא השתמשו בו. המומחה לא צירף את נתוני הסקר, פרטים בנוגע לקבוצת המיקוד אליה פנה וכיצד איתר אותה, נוסח השאלות שנשאלו בסקר או הסבר באשר לדרך הצגת השאלות. המומחה גם לא הבהיר אם מדובר בהיכרות חיובית או שלילית של משתתפי הסקר ומה מקורה, בשים לב לכך שלא נעשה שימוש בשירותי התובעת על ידי מי שציין שיש לו היכרות עם המותג. כפי שעלה מחקירתו הנגדית, מדובר בסקר שהזמין באמצעות חברה חיצונית. הסקר נערך לפי הנחיותיו (שלא הוצגו, כאמור) ויש בו הטיות אשר עלולות להשפיע על תוצאותיו, כגון אופן ניסוח השאלות או האוכלוסייה שנבחרה (ראה עמ' ,37 שורות 10 - 39 לפרוטוקול מיום .)11.6.2023 המומחה קפלנסקי נמנע מליתן פרטים בנוגע לחברה שערכה את הסקר ונציג מטעמה לא זומן לצורך עדות בדבר אופן עריכת הסקר, השאלות שנשאלו והתשובות שהתקבלו. בנסיבות אלה, הסקר ותוצאותיו חסרי משקל. ממילא, אינני סבור שיש בו כדי להעיד על מוניטין חיובי שנצבר לתובעת (ראה בעניין זה ע"א ,532/91 לעיל.)
חוות דעת המומחה קפלנסקי אינה מספיקה, אפוא, כדי להוכיח מוניטין של התובעת, כנדרש. אמנם, ניתן להסיק ממנה על קיום קשר מסוים בין התובעת להלחם "אמבונלסלי," אולם אין בה כדי להראות על מוניטין חיובי שצברה. נהפוך הוא - דלות הממצאים מהם הסיק המומחה את מסקנותיו והעובדה שבחר להתמקד במוניטין הנתבעת (לכאורה שלילי) וההשוואות שערך, חלף בדיקת מוניטין התובעת בפני עצמו, מעידים על קושי בקביעה לפיה קיים לתובעת מוניטין חיובי. הדברים התחדדו בחקירתו הנגדית, אז התברר שהמומחה קפלנסקי התעלם משאלת המוניטין הכללי של התובעת (שאינו אינטרנטי.) הוא לא בדק את ענף שירותי ההסעה באמבולנס, בפרט באזור הצפון, לא בחן היקפי פרסום של חברות שונות ולמעשה, התמקד

לפרוטוקול מיום

37 -

בהשוואה (אינטרנטית) בין התובעת לנתבעת (עמ' ,26 שורות 16

.)11.6.2023 הגם שאין לפסול את ההשוואה כשלעצמה, אין בה כדי להראות שלתובעת מוניטין חיובי, לצורך הוכחת עוולת גניבת עין.

אוסיף, כי המומחה קפלנסקי אישר בעדותו, שהתובעת אינה פועלת בערוצי תוכן ממומנים, דוגמת אינסטגרם ויוטיוב (עמ' ,34 שורות 1 - 8 ועמ' ,36 שורות 7 - 12 לפרוטוקול מיום )11.6.2023 ויש לה סרטון תדמית בודד ביוטיוב (ראה עמ' ,36 שורות 13 - 25 לפרוטוקול מיום .)11.6.2023 עוד אישר המומחה קפלנסקי, כי לא בדק אם התובעת השקיעה בקמפיין פרסום או את היקף השקעותיה בפרסום לאורך השנים, ובפרט בשנת ,2019 התקופה בה קיימת לטענתה ירידה בפניית לקוחות (עמ' ,38 שורות 36 - 39 ועמ' ,39 שורות 4 - 9 לפרוטוקול מיום
.)11.6.2023

בדומה, התובעת לא הציגה את תקציבי הפרסום שלה לאורך השנים, אלא אך את תקציב הפרסום לתקופה המקבילה בה הופיעה המודעה נשוא התביעה, בחודשים מאי 2018 עד דצמבר 2019 (נספח ד' לתצהיר העד הורנפלד.) הנתבעת גם נמנעה מלהעיד את מר נרי הורנפלד

לפרוטוקול מיום

26 -

,2 שורות 1

- מי שאחראי מטעמה על הפרסום במרשתת (עמ'

.)11.6.2023 החשבוניות שהגישה מציגות תמונה סטטית של תקציב פרסום חודשי בסך של

לתקציב התובעת או מחזור

לא מדובר בהשקעה ניכרת באופן יחסי

.₪ 5,300 -

4,500

[image: ]פעילותה, כפי שהוצגו במכתב רואה החשבון. בנוסף, תקציב הפרסום לא גדל כפונקציה של הגדילה הצפויה לכאורה במחזור פעילות של התובעת בין השנים 2018 ו - ,2019 למרות שניתן היה לצפות שכך ייעשה.

סיכומה של נקודה זו, התובעת לא הראתה שקיים לה מוניטין אינטרנטי חיובי, נכון למועד הגשת התביעה ויסוד מצטבר זה לא מתקיים, אפוא.

ג. שאלת מעשה מכוון או תקלה בתום לב כאלמנט להוכחת מוניטין


הצדדים הקדישו חלק בלתי מבוטל מטיעוניהם, הן בחקירות העדים והן בסיכומים, לשאלה אם הנתבעת עשתה מעשה מכוון או שמא מדובר בתקלה בתום לב. לצורך העניין, אצא מתוך הנחה לפיה לשאלה זו נפקות, שעה שמעשה מכוון יכול להעיד על קיום מוניטין חיובי בו ביקשה הנתבעת לעשות שימוש.

כאמור, מר לוין - המומחה בתחום הסייבר מטעם התובעת - לא העיד וחוות דעתו הוצאה מהתיק ואינה משמשת כראיה. במצב דברים זה, עומדות בפני חוות דעת המומחה פרוינד מטעם הנתבעת וחוות דעת לוינסון, המומחה מטעם בית המשפט.

המומחה פרוינד סבר, כי מדובר בתקלה בתום לב. לטעמו, ניכר שלא מדובר במהלך מתוכנן שמטרתו לקושש "הקלקות" או לעשות שימוש במוניטין התובעת. מנגד, המומחה לוינסון סבר שמר יוסי לוי - מנהל הקמפיין של הנתבעת - הבין או צריך היה להבין את טיבו של מנגנון ה - .DKI מכאן, שקיימת אפשרות שהגדרת המילה "אמבולנסלי" כמילת חיפוש חיובית ואי הגדרתה כמילת חיפוש שלילית יכולה לעלות כדי מעשה מכוון או לחילופין, רשלנות.

לאור הראיות שהוצגו בפני, נחה דעתי שמדובר בטעות של מר לוי - מנהל הקמפיין של הנתבעת, שאין בצידה כוונה.

א.    המומחים אינם חלוקים על כך שהמחדל של מנהל הקמפיין בא לידי ביטוי בהגדרת
המילה "אמבולנסלי" כמילת חיפוש חיובית במודעה שכללה מנגנון ,DKI מבלי
להגדירה במקביל כמילת מפתח שלילית. מחדל זה גרם לכך שהמנגנון הזריק לכותרת המודעה של הנתבעת את מילת החיפוש "אמבולנסלי" (ראה עדות המומחה פרוינד בעמ' ,51 שורות 35 - ,39 ועמ' ,52 שורות 1 - 30 לפרוטוקול מיום 11.6.2023 ועדות המומחה לוינסון בעמ' ,5 שורות 20 - 30 לפרוטוקול מיום .)4.7.2023 אעיר, כי ניכר מעדותו של מר לוי, שלא זכר את הדברים לאשורם ולכן, לא אייחס לה משקל בנקודה זו (עמ' ,20 שורות 28 - 35 ועמ' ,21 שורות 16 - 22 לפרוטוקול מיום .)4.7.2023

[image: ]שני המומחים הסכימו, כי ניתן לעשות שימוש במילות מפתח חיוביות הכוללות שמות של מתחרים עסקיים במטרה (לגיטימית) להביא לכך שמודעת הפרסום תופיע בסמיכות למודעת מתחרה עסקי (ראה עדות המומחה פרוינד בעמ' ,54 שורות 15 - 22 לפרוטוקול מיום ,11.6.2023 ועדות המומחה לוינסון בעמ' ,3 שורות 27 - 32 ועמ' ,5 שורות 17 - 19 לפרוטוקול מיום .)4.7.2023

ב.    המומחים הסכימו, כי המודעה שנוצרה  עלולה להטעות (עמ' ,57 שורות 1 - 7
לפרוטוקול מיום ,11.6.2023 ועמ' ,3 שורות 31 - 32 לפרוטוקול מיום .)4.7.2023 אולם, מידת ההטעיה אינה גבוהה ואינה אופיינית למודעות מסוג פישינג, שמטרתן לגנוב את דעתו או עינו של הגולש (עדות המומחה פרוינד בעמ' ,56 שורות 19 - 25 ועמ' ,68 שורות 2 - 27 לפרוטוקול מיום ,11.6.2023 ועדות המומחה לוינסון בעמ' ,11 שורות 8 - 19 לפרוטוקול מיום .)4.7.2023
ג.   לגישת המומחה פרוינד, ואני מקבל את עמדתו בעניין זה, מדובר בטעות או תקלה בתום לב, שאין בצידה כוונה. נימוקיו מבוססים על בחינת יתר המודעות שעלו במקביל, ללא מנגנון DKI (עמ' ,54 שורות 16 - 22 לפרוטוקול מיום ,)11.6.2023 חזות המודעה שנוצרה, שאינה מעידה על עריכה מכוונת (עמ' ,56 שורות 12 - 14 לפרוטוקול מיום )11.6.2023 והעובדה לפיה, במצב בו קיימת כוונה לגנוב את עינו של הגולש,

27 -

,68 שורות 2

ועמ'

25 - 19

,56 שורות

המודעה מנוסחת באופן אחר (עמ' לפרוטוקול מיום .)11.6.2023


המומחה לוינסון התקשה לקבוע האם מדובר בטעות בתום לב או במהלך מכוון של הנתבעת (עמ' ,2 שורות 32 - 35 לפרוטוקול מיום .)4.7.2023 הוא ציין, כי היה מקום

לצפות שהקמפיין או המודעה ייבדקו פעם בחודש, כדי להגיע לאופטימיזציה (עמ' ,5 שורות 31 - 39 לפרוטוקול מיום )4.7.2023 ולכל הפחות תערך בדיקה כאשר המודעה הופיעה בפעם הראשונה, בבחינת פעולת טיוב (עמ' ,6 שורות 13 - 23 לפרוטוקול מיום .)4.7.2023 מנגד, הדגיש המומחה, כי אם היה מדובר במעשה מכוון, למשל למטרת

19 -

,11 שורות 8

דייג (פישינג,) לא כך אמורה היתה המודעה להיראות (עמ'

לפרוטוקול מיום .)4.7.2023 בנוסף, הסכים המומחה לוינסון, כי האתר אליו מפנה המודעה (דף נחיתה) אינו מטעה והוא כולל ציון ברור של שירותי הנתבעים, תחת השם "תקוות הלב" (עמ' ,11 שורות 35 - 38 ועמ' ,12 שורות 1 - 20 לפרוטוקול מיום .)4.7.2023 הוא אישר, כי מידת החשיפה הנמוכה למודעה מעידה על כך שהתקלה ברורה על פניה וכי מי שמחפש את "אמבולנסלי" הבין שאינו במקום הנכון (עמ' ,12 שורות 16 - 20 לפרוטוקול מיום .)4.7.2023

ד.    מר לוי - מנהל הקמפיין של הנתבעת מסר, כי למיטב זכרונו, רשם את שמות
[image: ]המתחרים כמילות מפתח שליליות, כדי שלא יופיעו במודעה, אך ייתכן שעשה טעות. הוא הוסיף, שלכל היותר מדובר בטעות ללא כוונת זדון וממילא אין הגיון עסקי בטעות מעין זו (עמ' ,20 שורות 4 - 12 לפרוטוקול מיום .)4.7.2023 מר לוי אישר, כי לפי נוהל העבודה יש להיכנס אחת לכמה ימים כדי לבצע אופטימיזציה לחשבון. עם זאת, נראה שהטעות נעלמה מעיניו ותוקנה רק לאחר שתשומת ליבו הוסבה לכך (עמ' ,25 שורות 9 - 14 לפרוטוקול מיום .)4.7.2023 עוד הסביר מר לוי, כי בעת שימוש במודעה עם מנגנון DKI צריך לחשוב על ביטויים רבים - עשרות ואף מאות - שיש לשלול ולכן, יתכן שנפלה טעות בנקודה זו (עמ' ,27 שורות 25 - 32 לפרוטוקול מיום
.)4.7.2023


שילוב הראיות והעדויות שפורטו לעיל, מוביל למסקנה כי לכל היותר, מר לוי - מנהל הקמפיין של הנתבעת - טעה, שעה שהגדיר את המילה "אמבולנסלי" כמילת חיפוש חיובית במודעה שכללה מנגנון ,DKI מבלי להגדירה במקביל כמילת מפתח שלילית. מדובר בטעות בתום לב ובהמשך, רשלנות בהליך טיוב המודעה, לאחר פרסומה, עד שהתגלתה ותוקנה.

כאמור, אין חולק, שניתן לעשות שימוש במילות מפתח חיוביות הכוללות שמות של מתחרים עסקיים במטרה (לגיטימית) להביא לכך שמודעת הפרסום תופיע בסמיכות למתחרים העסקיים, אולם יש להגדירה במקביל כמילת מפתח שלילית, כדי למנוע הופעתה בכותרת המודעה.

.36

אמנם, המילה "אמבולנסלי" מופיעה בכותרת המודעה, אולם בצידה כתובת האתר של
"תקווה בלב" ( .)tikvathalev.org יתירה מזאת, מתחת לכותרת נרשם שמה של "תקוות הלב בישראל" בצד תיאור השירותים שהיא מעניקה. סביר להניח, כי לו היתה הנתבעת מבקשת

להטעות את הגולשים במכוון, היתה מנסחת את המודעה מבלי לאזכר את "תקווה בלב." יתירה מזאת, לאחר לחיצה על המודעה, עובד הגולש לדף נחיתה, של חברת "תקווה בלב," הכולל את הסימן המסחרי שלה, ללא אזכור כלשהו של המילה אמבולנסלי. כל אלה מעידים, שלא היתה לנתבעת כוונה להטעות גולשים - לקוחות פוטנציאליים של התובעת (להבדיל מהשאלה, האם קיים חשש סביר להטעיה.)

אני קובע, אפוא, שהמודעה נוצרה כתוצאה מטעות בתום לב בעת הקמת קמפיין הפרסום של הנתבעת. הטעות לא התגלתה בסמוך לאחר פרסום המודעה עקב רשלנות מנהל הקמפיין. הטעות אינה עולה כדי מעשה מכוון ואין בה כדי להראות בעקיפין, כי הנתבעת הכירה במוניטין חיובי של התובעת ובקשה לעשות בו שימוש. המשך הפרסום עולה, כאמור, כדי רשלנות אך התביעה לא הוגשה מכח עילה חלופית של רשלנות ולכן, אין בכך כדי להועיל לתובעת.


התובעת לא הוכיחה מוניטין חיובי בהלחם "אמבולנסלי," כחלק

סיכומה של נקודה זו,

.37

[image: ]מיסודות עוולת גניבת עין (נכון למועד הגשת התביעה.) בנוסף, התובעת לא הראתה שמדובר במעשה מכוון מצד הנתבעת, שהכירה במוניטין חיובי של התובעת ובקשה לעשות בו שימוש. משלא הוכח היסוד הראשון של עוולת גניבת עין, דין התביעה להידחות. למעלה מן הצורך, אדון גם ביסוד השני.

ד. היסוד - "הוטעה לחשוב או עלול היה לטעות לחשוב" שהשירות של הנתבעים הוא בעצם של התובעת


לצורך הוכחת עוולת גניבת עין, מוטל על התובע להראות שמעשי הנתבע הביאו לכך שהציבור הוטעה לחשוב או עלול לטעות לחשוב שהמוצר או השירות של הנתבע הוא בעצם של התובע. בפסיקה נקבע, כי יש להוכיח קיומו של חשש סביר שמעשי הנתבעים יגרמו לקונה הרגיל לסבור בטעות שמדובר בטובין של הנתבע (ראה ע"א 634/89 אסי ריין נגד MFG ELECTRONICS FUJI ,CO פ"ד מה)4( .)837 יסוד זה יכול ללבוש צורות שונות ומגוונות, לפי העניין, אך נהוג לבחון אותו על פי המבחן המשולש שנקבע בפסיקה - מבחן המראה והצליל, מבחן סוג הסחורות וסוג הלקוחות ומבחן יתר נסיבות העניין, בשים לב למכלול מעשי הנתבע ולאור מוניטין התובע (ע"א ,1898/12 לעיל, רע"א 1400/97 פיקנטי תעשיות מזון (ישראל) בע"מ נגד אסם תעשיות מזון
TOMMY HILFIGER LICENSING LLC 44503-03-10 )מרכז-מחוזי( .א.ת ,310 )1(נא ד"פ ,מ"בע

4436-01-08 אורית  אברבנאל נגד אור

ות.א. (מחוזי-מרכז)

נגד  בן  שוורץ )20.2.2012(
.))6.9.2009( ניר



מבחן "המראה והצליל" - המרכזי מבין השלושה, עוסק בבחינה והשוואה חזותית של סימן המסחר או הסחורה של התובעת והנתבעים. ענייננו שונה, שכן מדובר בשירות, והשאלה מתעוררת בנוגע למידת ההטעיה שיש במודעה שנוצרה כתוצאה משימוש במנגנון .DKI

הן המומחה פרוינד והן המומחה לוינסון הסכימו כי המודעה מטעה וניתן להסיק ממנה שמדובר בשירותי התובעת. עם זאת, מידת ההטעיה אינה גדולה, שכן קיים חוסר מתאם ברור בין הכותרת לתוכן המודעה. בנוסף, לאחר לחיצה על המודעה (הקלקה) מגיעים לדף נחיתה - אתר הכולל את הסימן המסחרי של תקווה בלב," ללא אזכור כלשהו של הלחם אמבולנסלי. דף הנחיתה שייך באופן ברור לנתבעים ומציג את שירותיהם תחת השם "תקוות הלב."

מבחן "סוג הסחורות וחוג הלקוחות" - מבחן זה עוסק בשאלת הדמיון בין המוצרים או
השירותים והשפעת סוג המוצרים או השירותים על מידת הסכנה להטעיה. ההנחה היא, שכאשר מדובר במוצר יקר ערך או שירות בעל חשיבות, ייטו הלקוחות לבירור מעמיק.

בחוג לקוחות נבחנות שתי שאלות משלימות - האם המוצר או השירות פונה לאותם לקוחות וכיצד משפיעה זהות הלקוחות על הסיכוי להטעיה. ההנחה היא, שככול שמדובר בחוג לקוחות מצומצם ומובחן, בעל כושר הבחנה (למשל בעלי חנויות) פוחתת הסכנה להטעיה.
[image: ]בענייננו, מדובר בשירותי הסעה באמבולנס שמספקות החברות, ואין להבחין בהם מנקודת מבט הלקוח. מדובר בשירותים דומים במהותם (גם אם לא באיכותם, כפי שטענו הצדדים.) סוג הלקוחות המשתמשים בשירותי הצדדים משפיע על מידת החשש להטעיה. מדובר
באוכלוסיה רגישה באופן כללי (אנשים מבוגרים או מוגבלים,) שמצויה במצב מצוקה או
בנסיבות בהן דעתה אינה פנויה לבירור או בדיקה מעמיקים. סביר להניח, שלא תמיד קודמת לפניה לאחד מנותני השירות בדיקה מעמיקה בדבר טיב השירות או זהות נותן השירות. השימוש בהלחם "אמבולנסלי" בצמידות לשירותי הנתבעת באותה מודעה, עלול לגרום לבלבול במצבי מצוקה ודחיפות, שעה שהדעת אינה נתונה לבירור מעמיק.

מבחן "יתר נסיבות העניין" - הוא מבחן לוואי המתייחס לנסיבות ספציפיות נוספות, אשר לא הובאו בחשבון בשני המבחנים הקודמים. הצדדים הרחיבו טיעוניהם בשאלת הטעיה בפועל. אין חולק, כי מתוך 78 חשיפות לחצו 18 אנשים על המודעה ולקוח פוטנציאלי אחד ביצע הליך המרה (מילא את הטופס בדף הנחיתה.) יש בנתונים אלה כדי להעיד על מידת החשיפה לה זכתה המודעה, ומכוחה - על מידת ההטעיה. המודעה היתה פעילה החל מיום 9.3.2019 עד ליום .6.2.2020 ממוצע החשיפות למודעה מידי חודש, כתוצאה מחיפוש, עומד על כ - 6 או .7 בשים לב לכך שיש לייחס לפחות 15 עד 20 חשיפות לצדדים, באי כוחם והמומחים מטעמם (עדות המומחה לוינסון בעמ' ,16 שורות 28 - 30 לפרוטוקול מיום ,)4.7.2023 מדובר לכל היותר בכ - 60 חשיפות וממוצע של 5 תוצאות חיפוש לחודש במהלך התקופה בה היתה המודעה פעילה. מדובר, אפוא, בחשיפה מינימאלית לציבור.

ת"א 9696-02-20 אמבולנסלי בע"מ נ' יוסי אמבולנס בע"מ ואח'

סיכומה של נקודה זו, המודעה אמנם עלולה להטעות לקוחות פוטנציאליים הנדרשים לשירות הסעה באמבולנס, אולם מידת ההטעיה נמוכה, בשים לב לאופן בו הוצגה המודעה, האתר אליו הפנתה ומידת החשיפה לה זכתה.
.40   סיכומו של דבר, התובעת לא הכיחה כי מתקיימים יסודות עוולת "גניבת עין." יסוד ההטעיה

במועדים

מתקיים אמנם בדוחק, אולם לא הוכח מוניטין חיובי בהלחם "אמבולנסלי" הרלוונטיים לתביעה. לפיכך, דין התביעה להידחות.



[image: ]למעלה מן הצורך אעיר, כי במידה והנתבעת היתה מוכיחה שהנתבעת עוולה כלפיה בעוולת גניבת עין, הפיצוי המגיע לה, ללא הוכחת נזק, היה על הצד הנמוך, בסכום שלא יעלה על 20,000 .₪ מידת ההטעיה במודעה נמוכה, החשיפה למודעה היתה נמוכה מאוד והתובעת לא הוכיחה שנגרם לה נזק ממשי כלשהו (לעניין השיקולים בפסיקת פיצויים ללא הוכחת נזק, ראה ע"א 3616/92 דקל שרותי מחשב להנדסה )1987( בע"מ נגד חשב היחידה הבין-קיבוצית לשרותי ניהול אגודה שיתופית חקלאית בע"מ, פ"ד נא)5( 337 וע"א 3559/02 מועדון מנויי טוטו זהב בע"מ נגד המועצה להסדר ההימורים בספורט .))26.9.2004(



לאור האמור לעיל, התביעה נדחית.

.41










סיכום

.42



המומחה מטעמם, חלקם בשכ"ט

התובעת תשלם לנתבעים את הוצאותיהם בגין שכ"ט

.43

המומחה מטעם בית המשפט וכן, שכ"ט עו"ד בסך של 25,000 ש"ח. בשים לב לכך שהנתבע יוצג ע"י הנתבעת במשותף, איני עושה צו נפרד להוצאותיו.

הפיקדון שהפקידה התובעת בקופת בית המשפט ישוחרר לידי הנתבעים, באמצעות ב"כ, על חשבון הוצאות המשפט, כמפורט לעיל. היתרה תשולם על ידי התובעת בתוך 30 ימים, שאחרת תישא הפרשי הצמדה וריבית כחוק, מהיום ועד למועד התשלום בפועל.

המזכירות תמציא העתקים מפסק הדין לצדדים.

ניתן היום, י' סיוון תשפ"ד, 16 יוני ,2024 בהעדר הצדדים.

[image: ]
אבישי רובס, שופט - סגן נשיאה
image3.png




image4.png
K.w

<

-y

~

| A,




image5.png




image6.png




image7.png
\9'N 015,

nY 17

$90859




image8.png




image9.jpeg




image2.png




image1.png




